### Beslutning

Godkendt.

### Sagsfremstilling

## Resume og sagens baggrund

Seniorrådets samarbejdsaftale og vedtægter er blevet sammenskrevet ud fra Danske Ældreråds skabelon og godkendt på Seniorrådets møde den 12. maj 2022. Ifølge gældende vedtægter skal Kommunalbestyrelsen godkende.

## Indstillinger

Direktøren indstiller, at det reviderede sammenskrevne dokument godkendes.

## Behandling

Økonomiudvalget, Kommunalbestyrelsen.

## Sagsfremstilling

Ifølge § 7 i de senest godkendte vedtægter fra 2021 mellem Kommunalbestyrelsen og Ældrerådet skal vedtægterne godkendes af Kommunalbestyrelsen. Derudover skal der i forhold til den gældende samarbejdsaftale inden for 6 måneder efter nyvalgt ældreråd/seniorråd er tiltrådt tages stilling til, om samarbejdsaftalen skal revideres.

Seniorrådet har gennemgået og revideret samarbejdsaftale og vedtægter til ét samlet dokument på møde den 12. maj 2022.

Gældende vedtægter og samarbejdsaftale samt den reviderede sammenskrevne nye aftale er vedhæftet som BILAG.

## Økonomiske konsekvenser

Ingen.

### Sagens forløb

15-06-2022 Økonomiudvalget
Anbefales.